# Αδάμ Μπουσδούκος

### Από τη Βικιπαίδεια, την ελεύθερη εγκυκλοπαίδεια

Ο Αδάμ Μπουσδούκος (25 Ιανουαρίου 1974 στο Αμβούργο) είναι Έλληνας ηθοποιός που ζει και εργάζεται στη Γερμανία.

Ο γιος ελλήνων μεταναστών γεννήθηκε το 1974 στην Άλτονα, μια πολυεθνική περιοχή του Αμβούργου όπου μεγάλωσε μαζί με τον κατοπινό σκηνοθέτη Φατίχ Ακίν. Η καριέρα του ηθοποιού Μπουσδούκου είναι άμεσα συνδεδεμένη με το όνομα Ακίν, ο οποίος παρέα με τον Μπουσδούκο παρουσίασε το 1993 το σενάριο της πρώτης του κινηματογραφικής επιτυχίας «Ακαριαίο Χτύπημα» στην παραγωγική εταιρεία Hamburger Wüste Film Produktion γραμμένο σε μπλοκ σερβιτόρου.

Με εξαίρεση την «Getürkt» ο Μπουσδούκος έχει εμφανίσεις σε όλες τις ταινίες του Ακίν. Η συνεργασία τους ξεκίνησε με την μικρού μήκους ταινία «Sensin - Du bist es!» και συνεχίστηκε μεταξύ άλλων με το πολυβραβευμένο κοινωνικό δράμα «Ακαριαίο Χτύπημα» και την βραβευμένη με τη Χρυσή Άρκτο ταινία «Μαζί ποτέ» στη Μπερλινάλε του 2004.

Η ερμηνεία του Μπουσδούκου και των άλλων δυο πρωταγωνιστών της ταινίας «Ακαριαίο Χτύπημα» Μεχμέτ Κουρτουλούς και Αλεξάνταρ Τζοβάνοβιτς βραβεύτηκε με το Μπρούντζινο Λιοντάρι του Διεθνούς Φεστιβάλ του Λοκάρνο της Ελβετίας το 1998 και με το βραβείο Adolf-Grimme 2001. Πέραν αυτού ο Μπουσδούκος είχε διάφορες μικρές εμφανίσεις σε ταινίες του Ακίν όπως π.χ. στην «Η Ιουλία τον Αύγουστο» (2000) και στο «Σολίνο» (2002) αλλά και σε διάφορες τηλεοπτικές ταινίες και σειρές.

## [Επεξεργασία] Διάφορα

- Ο Μπουσδούκος ασχολείται επίσης με την μουσική. Στο soundtrack της ταινίας «Η Ιουλία τον Αύγουστο» υπάρχει κομμάτι του συγκροτήματός του «J'Let». Ο τίτλος είναι «Suicide Swing».
- Στον ελεύθερο χρόνο του ασχολείται παρέα με άλλους Έλληνες με την αγαπημένη του μουσική, τα ρεμπέτικα.
- Είναι ιδιοκτήτης ελληνικής ταβέρνας στο Ότενσεν του Αμβούργου.
- Τα χρόνια στην πολυεθνική Άλτονα με τους πολλούς της ξένους μετανάστες, τον έμαθαν όπως λεει ο ίδιος να απεχθάνεται τους εθνικιστές, «απ' όποια χώρα κι αν προέρχονται».[1]

## [Επεξεργασία] Φιλμογραφία

Πλήρη φιλμογραφία στο Internet Movie Database

- Sensin - Du bist es! (Ταινία μικρού μήκους) (1995)
- Kurz und schmerzlos (Ακαριαίο Χτύπημα, 1998)
- Bärenfalle (Ταινία μικρού μήκους) (1998)
- Der letzte Flug (Ταινία μικρού μήκους) (1999)
- Im Juli (Η Ιουλία τον Αύγουστο, 2000)
- Denk ich an Deutschland (Ντοκιμαντέρ) (2001)
- Adelheid und ihre Mörder (2002)
- Solino (Σολίνο, 2002)
- Gegen die Wand (Μαζί ποτέ, 2004)
- Kebab Connection (2005)
- Soul Kitchen (2006)

## [Επεξεργασία] Εξωτερικές συνδέσεις

- adam-bousdoukos.de
- Ο Αδάμ Μπουσδούκος, πρωταγωνιστής του Φατίχ Ακίν (γερμανικά και ελληνικά)
- Αδάμ Μπουσδούκος στο Internet Movie Database

Στοιχεία προσώπου
ΟΝΟΜΑ | Μπουσδούκος Αδάμ
ΑΛΛΑ ΟΝΟΜΑΤΑ | Adam Bousdoukos
ΜΙΚΡΗ ΠΕΡΙΓΡΑΦΗ | Έλληνας ηθοποιός
ΗΜΕΡΟΜΗΝΙΑ ΓΕΝΝΗΣΗΣ | 25 Ιανουαρίου
ΕΤΟΣ ΓΕΝΝΗΣΗΣ | 1974
ΤΟΠΟΣ ΓΕΝΝΗΣΗΣ | Αμβούργο, Γερμανία
ΗΜΕΡΟΜΗΝΙΑ ΘΑΝΑΤΟΥ |
ΕΤΟΣ ΘΑΝΑΤΟΥ |
ΤΟΠΟΣ ΘΑΝΑΤΟΥ |

Ανακτήθηκε από "http://el.wikipedia.org../../../%CE%B1/%CE%B4/%CE%AC/%CE%91%CE%B4%CE%AC%CE%BC_%CE%9C%CF%80%CE%BF%CF%85%CF%83%CE%B4%CE%BF%CF%8D%CE%BA%CE%BF%CF%82_60fa.html"

Κατηγορίες: Γεννήσεις το 1974 | Έλληνες ηθοποιοί

##### Views

- Άρθρο
- Συζήτηση
- Τελευταία έκδοση

##### Αναζήτηση